
	Comisia juridică, de disciplină şi imunităţi
    Bucureşti, 09.11.2010
       Nr. Pl-x 664/2009
	
	Comisia pentru industrii şi servicii
    Bucureşti, 09.11.2010
         Nr. 23/424/2009


Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra asupra  propunerii legislative pentru modificarea şi completarea Legii nr.6 din 9 ianuarie 2007 privind aprobarea Ordonanţei de urgenţă a Guvernului nr.63/2006 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, trimis comisiilor sesizate în fond cu adresa nr. Pl-x 664 din 15 decembrie 2009 şi înregistrată cu nr. 31/1146 din 15 decembrie 2009, respectiv nr. 23/424 din 15 decembrie 2009.
	PREŞEDINTE,

                      Daniel Buda

	PREŞEDINTE,

Iulian Iancu

Comisia juridică, de                                                        Comisia pentru industrii
disciplină şi imunităţi                                                                 şi servicii

Bucureşti, 09.11.2010                                                        Bucureşti, 09.11.2010

   Nr.Pl-x 664/2009                                                                  Nr.23/424/2009
RAPORT   COMUN

asupra propunerii legislative pentru modificarea şi completarea Legii nr.6 din 9 ianuarie 2007 privind aprobarea Ordonanţei de urgenţă a Guvernului nr.63/2006 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  şi Comisia pentru industrii şi servicii au fost sesizate, spre dezbatere, în fond, cu propunerea legislativă pentru modificarea şi completarea Legii nr.6 din 9 ianuarie 2007 privind aprobarea Ordonanţei de urgenţă a Guvernului nr.63/2006 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, trimisă cu adresa nr.Pl.x.664 din 15 decembrie 2009 şi înregistrată cu nr. 31/1146 din 15 decembrie 2009, respectiv nr. 23/424 din 15 decembrie 2009.
Potrivit prevederilor art. 75 din Constituţia României, republicată şi ale art. 92 alin.(9) pct.2 din Regulamentul Camerei Deputaţilor, republicat, Camera  Deputaţilor este  Cameră decizională. 
Senatul, în calitate de primă Cameră  sesizată, a respins propunerea legislativă,  în şedinţa din 9 decembrie 2009.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr.700 din 23 iunie 2009.
Guvernul, prin punctul de vedere transmis cu adresa nr.2002 din 10 august 2009, nu susţine adoptarea propunerii legislative.
Propunerea legislativă supusă dezbaterii are ca obiect de reglementare modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, aprobată cu modificări şi completări prin Legea nr.49/2006, republicată, cu modificările şi completările ulterioare, în sensul instituirii unei noi categorii de vehicule, respectiv vehiculele de tip ATV, pentru conducerea cărora să fie obligatorie deţinerea permisului de conducere.
Totodată, se are în vedere modificarea art.109 alin.(8), referitor la destinaţia sumelor prevăzute provenite din amenzile privind circulaţia pe drumurile publice, acestea urmând a se constitui venit integral la bugetele consiliilor judeţene, respectiv la bugetul Consiliului General al Municipiului Bucureşti.

În conformitate cu prevederile art.61 şi 63 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat iniţiativa legislativă mai sus menţionată în şedinţa din 2 februarie 2010.
Membrii Comisiei pentru industrii şi servicii au analizat iniţiativa legislativă şi celelalte documente conexe în şedinţa din 3 noiembrie 2010. 

La lucrările Comisiei juridice, de disciplină şi imunităţi au participat, din totalul de 25 de membri, un numar de 14 deputaţi, iar la lucrările Comisiei pentru industrii şi servicii au participat, din totalul de 26 de membri, un numar de 26 de deputaţi.

La lucrările Comisie pentru industrii şi servicii au participat, în calitate de invitaţi, din partea Ministerului Administraţiei şi Internelor, doamna Irina Alexe – chestor, doamna Nina Badea – comisar şef, domnul Paul Toma – comisar şef, domnul Florin Catană – comisar şef şi domnul Constantin Nechifor – comisar şef.
În urma dezbaterii, membrii celor 2 Comisii au hotărât, cu unanimitate de voturi, să propună plenului Camerei Deputaţilor  respingerea propunerii legislative pentru următoarele considerente:

1. Conform Directivei 2006/126/CE a Parlamentului European şi a Consiliului din 20 decembrie 2006 privind permisele de conducere, autovehiculele se încadrează în una din următoarele categorii: AM, A1, A2, A, B1, B, BE, C1, C1E, C, CE, D1, D1E, D, DE. Vehiculele la care se face referire în propunerea legislativă, respectiv ATV-urile, se încadrează în categoria cvadriciclurilor. În conformitate cu prevederile art.4 alin.(4) din Directivă, persoana care conduce pe drumurile publice un astfel de vehicul trebuie să posede permis de conducere categoria B1.
2. Referitor la propunerea de modificare a art.109 alin.(8), iniţiatorii nu au avut în vedere dispoziţiile art.8 alin.(3) din Ordonanţa Guvernului nr.2/2001 privind regimul juridic al contravenţiilor, cu modificările şi completările ulterioare, conform cărora amenzile privind circulaţia pe drumurile publice se fac venit integral al bugetele locale. Prin transferarea sumelor provenite din amenzile privind circulaţia pe drumurile publice la bugetele consiliilor judeţene, respectiv la bugetul Consiliului General al Municipiului Bucureşti, noile entităţi însărcinate cu colectarea acestor creanţe vor fi puse în imposibilitatea executării silite a contravenţiilor, deoarece nu deţin o bază de date asupra evidenţei pe plătitor, care este o sumă de baze de date constituită la nivelul fiecătei unităţi administrativ-teritoriale. Totodată, acestea ar trebui să-şi constituie organ fiscal care să îndeplinească atribuţiile de stabilire, constatare, impune, inspecţie fiscală, încasare şi executare silită a creanţelor bugetare locale în condiţii de autonomie locală.
 În raport de obiectul şi conţinutul său, proiectul de lege  face parte din categoria legilor organice.
                       PREŞEDINTE ,                                         PREŞEDINTE,          


     Daniel Buda                                             Iulian Iancu
	SECRETAR,

Gabriel Andronache
	SECRETAR,

Mircea Marin


Consilier  parlamentar Roxana David                                                                                                                    Consilier parlamentar Ioan Bivolaru 









           Şef cabinet, Monica Tudor
0

